*Olaines novada domes noteikumi Nr.NOT3/2020 “Kārtība, kādā piešķir stipendijas Olaines novada vispārizglītojošo skolu 10.-12.klašu skolēniem” konsolidētajā redakcijā*

2020.gada 26.augustā Noteikumi Nr.NOT3/2020

Olainē

Apstiprināti ar Olaines novada domes

2020.gada 26.augusta sēdes lēmumu

(12.prot., 4.p.)

Grozīti ar Olaines novada pašvaldības domes 2025.gada 26.februāra sēdes lēmumu (2.prot., 7.1.p.)

**Kārtība, kādā piešķir stipendijas Olaines novada vispārizglītojošo skolu 10.-12.klašu skolēniem**

*Izdoti saskaņā ar Izglītības likuma 17.panta trešās daļas 21.punktu un Pašvaldību likuma 4.panta pirmās daļas 4.punktu un 50.panta 1.punktu*

*(Grozīts ar Olaines novada pašvaldības domes 26.02.2025. sēdes lēmumu (2.prot., 7.1.p.)*

1. **Vispārīgie noteikumi**
2. Noteikumi nosaka kārtību, kādā piešķir stipendijas Olaines novada vispārizglītojošo skolu 10.-12.klašu skolēniem (turpmāk tekstā – Noteikumi).
3. Stipendijas izmaksā no kārtējam gadam apstiprinātā Olaines novada pašvaldības (turpmāk tekstā – Pašvaldība) budžeta līdzekļiem.
4. **Stipendiju piešķiršanas mērķis**
5. Motivēt 9.klašu absolventus iegūt vidējo izglītību Olaines novada vispārizglītojošās skolās.
6. Sekmēt izglītojamo motivāciju sasniegt augstus mācību rezultātus.
7. Paaugstināt Olaines novada vispārizglītojošo skolu konkurētspēju.
8. **Stipendijas saņemšanas kritēriji**
9. Stipendiju saņem Olaines 1.vidusskolas un Olaines 2.vidusskolas vidusskolēni (turpmāk tekstā – Skolēns), kuriem:
   1. iepriekšējā semestra starpvērtējumi nevienā mācību priekšmetā nav zemāki par 7 (septiņām) ballēm;

*(Grozīts ar Olaines novada pašvaldības domes 26.02.2025. sēdes lēmumu (2.prot., 7.1.p.)*

* 1. nav neattaisnotu kavējumu vai skolas iekšējās kārtības noteikumu pārkāpumu, vai citu administratīvi sodāmu pārkāpumu ārpus skolas.

1. **Stipendiju apmērs**
2. Skolēnam saskaņā ar Noteikumu III nodaļu ikmēneša stipendiju piešķir:
   1. 40,00 EUR (četrdesmit euro 00 centi) apmērā, ja Skolēna vidējais vērtējums mācību priekšmetos iepriekšējā semestra noslēgumā nav zemāks par 7,0 ballēm;
   2. 60,00 EUR (sešdesmit euro 00 centi) apmērā, ja Skolēna vidējais vērtējums mācību priekšmetos iepriekšējā semestra noslēgumā nav zemāks par 8,5 ballēm.
3. **Stipendijas piešķiršanas kārtība**
4. Stipendiju piešķir:
   1. 10.klašu Skolēniem 1 (vienu) reizi mācību gadā – otrajā semestrī, balstoties uz mācību gada pirmā semestra rezultātiem;
   2. 11. un 12.klašu Skolēniem 2 (divas) reizes mācību gadā, balstoties uz iepriekšējā semestra rezultātiem.
5. Skolas direktors Pašvaldībā iesniedz Skolēnu sarakstu, kas atbilst Noteikumu III un IV nodaļai, kopā ar Skolēnu sekmju izrakstu 2 (divas) reizes mācību gadā:
   1. līdz mācību gada 10.septembrim stipendiju piešķiršanai mācību gada pirmajā semestrī;
   2. līdz mācību gada 10.janvārim stipendiju piešķiršanai mācību gada otrajā semestrī.
6. Stipendiju piešķir saskaņā ar Pašvaldības izpilddirektora rīkojumu uz vienu mācību semestri un to izmaksā reizi mēnesī līdz kārtējā mēneša 25.datumam, pārskaitot to uz Skolēna norādīto norēķinu kontu kredītiestādē.

*(Grozīts ar Olaines novada pašvaldības domes 26.02.2025. sēdes lēmumu (2.prot., 7.1.p.)*

1. **Stipendiju anulēšanas kārtība**
2. Piešķirto stipendiju anulē ar Pašvaldības izpilddirektora rīkojumu, ja skolas direktors sniedzis informāciju, ka:
   1. Skolēns neatbilst 6.2. punktā noteiktajiem kritērijiem;
   2. Skolēns pārtrauc iegūt vidējo izglītību Olaines novada vispārizglītojošās skolās.
3. **Noslēguma jautājumi**
4. Noteikumi stājas spēkā ar 2025.gada 1.septembri.

*(Grozīts ar Olaines novada pašvaldības domes 26.02.2025. sēdes lēmumu (2.prot., 7.1.p.)*

1. Ar šo Noteikumu spēkā stāšanās dienu atzīt par spēku zaudējušu Olaines novada domes 2011.gada 23.novembra nolikumu „Par stipendiju piešķiršanas kārtību Olaines novada vispārizglītojošo skolu 10.-12.klašu skolēniem”.

Domes priekšsēdētājs A. Bergs